**Προκήρυξη υποτροφιών διμερούς κινητικότητας ERASMUS+ για το ακαδημαϊκό έτος 2017-2018**

Όσες/οι προπτυχιακές/οί ή μεταπτυχιακές/οί φοιτήτριες/ές επιθυμούν να μεταβούν στο πλαίσιο των ανταλλαγών του προγράμματος Erasmus σε κάποιο από τα παρακάτω πανεπιστήμια κατά το ακαδ. έτος 2017-2018, παρακαλούνται να καταθέσουν σχετική αίτηση μαζί με τα απαραίτητα δικαιολογητικά στο γραφείο της κ. **Σ. Ψωμά** (κυψέλη 403) **στις 24 Μαρτίου 2017, ώρα 14.00 π.μ.**

Στην αίτηση να αναφέρονται τα στοιχεία επικοινωνίας (οπωσδήποτε η ηλεκτρονική σας διεύθυνση), το έτος και η κατεύθυνση σπουδών σας, το ή τα παν/μια για τα οποία ενδιαφέρεστε, το εξάμηνο/α που επιθυμείτε να μετακινηθείτε (χειμερινό ή εαρινό) και οι **λόγοι για τους οποίους επιθυμείτε να μετακινηθείτε στο/στα συγκεκριμένα πανεπιστήμια**.

|  |  |  |  |  |
| --- | --- | --- | --- | --- |
| **Παν/μιο** | **Χώρα** | **Αριθμός Φοιτητών** | **Σύνολο Μηνών** | **Γλώσσα διδασκαλίας** |
| **Université de Lorraine** | Γαλλία | 3 | 27 | FR |
| **Université de Paris IV – La Sorbonne** | Γαλλία | 2 | 12 | FR |
| Universita Cattolica del Sacro Cuore di Milano | Ιταλία | 1 | 5 | IT |
| Universita degli studi di Perugia | Ιταλία | 1 | 6 | IT |
| University of Durham | Βρεταννία | 1 | 12 | EN-C1  Europass |
| University of Leicester | Βρεταννία | 1 | 10 | EN |

**Δικαιολογητικά:**

1.αίτηση (δεν υπάρχει ειδική φόρμα, τη συντάσσετε μόνες/οι σας) 2. επίσημη αναλυτική βαθμολογία, 3. επικυρωμένα αντίγραφα πιστοποιητικών γλωσσομάθειας , 4. βιογραφικό σημείωμα

**Κριτήρια επιλογής :**

1. Μέσος όρος βαθμολογίας: Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς ώς τη στιγμή που κάνει αίτηση για μετακίνηση Erasmus.
2. Επίπεδο γνώσης της γλώσσας διδασκαλίας στο Παν/μιο υποδοχής. Ελάχιστο απαιτούμενο επίπεδο γλωσσομάθειας είναι το **επίπεδο Β2**. Αν η διμερής συμφωνία αναφέρει ως απαιτούμενο επίπεδο γλωσσομάθειας επίπεδο ανώτερο του Β2, αυτό θα αποτελεί προϋπόθεση επιλογής για το συγκεκριμένο Ίδρυμα. Βλ. πίνακα για το απαιτούμενο επίπεδο γνώσης της χώρας του Πανεπιστημίου υποδοχής ή της αγγλικής γλώσσας στην περίπτωση που το Πανεπιστήμιο χρησιμοποιεί την αγγλική γλώσσα ως γλώσσα διδασκαλίας για τους αλλοδαπούς φοιτητές του.
3. Αριθμός μαθημάτων: Οι προπτυχιακοί φοιτητές δικαιούνται να συμμετάσχουν στο πρόγραμμα μόνο αν τη στιγμή που κάνουν αίτηση για μετακίνηση Erasmus έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών. Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής στο πρόγραμμα μόνο αν χρωστούν ικανό αριθμό μαθημάτων (τουλάχιστον 30 πιστωτικές μονάδες) ώστε να έχουν μεγαλύτερη δυνατότητα επιλογής και αναγνώρισης μαθημάτων από το πρόγραμμα σπουδών του Πανεπιστημίου υποδοχής. Οι φοιτητές μεταπτυχιακών προγραμμάτων σπουδών πρέπει να έχουν ολοκληρώσει επιτυχώς τα μισά τουλάχιστον από τα μαθήματα του προγράμματος.
4. Εμπεριστατωμένη έκθεση των λόγων για τους οποίους επιθυμείτε να μετακινηθείτε στο συγκεκριμένο Ίδρυμα.